Salten

**Salten** egy magányos kalandor, jelenleg a Fekete Bástya nevű szervezet tagja.

## Története

Saltent gyermekkorában szülei, akik túl elfoglaltak voltak a gyermekeik neveléséhez, korán katonai kiképzőtáborba küldték. Salten nővére bár ellenezte ezt, még nem volt elég nagy ahhoz, hogy ezt megakadályozza. Salten rengeteg éven át szolgált az egységénél, és nem is teljesített rosszul, ő volt az egyik legjobb kiskorú harcos. Már vagy tíz éve volt annak, hogy a táborba került, de egy nap úgy döntött, hogy innentől a saját kezébe veszi a dolgok irányítását. Elbúcsúzott nem sok barátjától, és mikor neki kellett volna éjjel őrt állnia, átvetette magát a falon, és elindult világot látni. *Ment, mendegélt*, út közben rengeteg dolgot és más érdekes szokásokat, kultúrákat, embereket ismert meg. Több éven át megállás nélkül vándorolt, közben pedig mesteri szintre fejlesztette képességeit. Egyik kalandozása során megszerezte a híres íjászmester, Mavokoday íját. Harci tudása így messze felülmúlta a közönséges útonállók és banditák erejét, így mikor látta, hogy valaki segítségre szorul, csekély pénzjutalomért cserébe teljesítette annak kívánságait.

Végül Siyote jött el érte, és Salten néhány pillanat gondolkozás után belement a szervezetbe való belépésbe. Azóta ott húzza meg magát, habár sok évnyi vándorlás és viszontagság után, amihez még a kiképzés is hozzá tett, nem igazán érzi mindig jól magát így megállapodva.

## Megjelenése

Salten magas gallérú barna hosszúujjút hord. Bal kezén speciális, bőrből készült íjászkesztyűt visel. Szűk, világosbarna nadrágot hord, amit nem övvel, hanem szövetsállal fog szorosra a derekán. Salten egyik mániája a különböző szövetsálak viselete. Nem csak a derekán, hanem átvetve a bal válla fölött is visel egy hasonló darabot. Ezen kívül Salten, mint az egyetlen a szervezetből, aki nem használ jellegtechnikát, páncélt is visel. A szervezet hivatalos bakancsa helyett ő vascsizmát hord, illetve egy fél mellvértet a jobb mellkasán, amit szíjakkal erősít a helyére. A szervezet többi tagja gyakran szokta emiatt ugratni, hogy az egész szervezetben ő az egyetlen, akinek páncélt kell hordania.

## Képességei

Salten, bár nem használ jellegtechnikát, veszedelmes ellenfél és kemény harcos. Főként a távolsági harcokat kedveli, ugyanis íjászkodó harcmodort folytat. Ő a tulajdonosa Mavokoday íjának, amiről azt rebesgetik, hogy csak maga Mavokoday volt képes kihúzni. Ez az íj lehetővé teszi Salten számára, hogy akárhol és akármikor megidézzen bármennyi számú nyilat, amit utána tetszés szerint felhasználhat. Salten azonban nem csak az íjjal tudja kilőni a nyilakat, hanem el is tudja hajítani azokat, amik így is elég nagy kárt okoznak ahhoz, hogy az ellenfél kétszer is meggondolja magát a támadást illetően. Illetve Salten az íjával mindig pontosan céloz még a legtávolabbi célpontokra is, és hatalmas erővel lövi ki a nyilakat. Akkora az ereje ennek az íjnak, hogy még nem is annyira felhúzva képes átütni a kőfalakat is. Ha pedig Salten teljesen felhúzza, képes vele föld-körüli pályára állítania a nyilat.

Ezen kívül Salten nem csak íjásztudományára támaszkodik harc közben. Fizikai ereje fürgeségében nyilvánul meg, a szervezetből ő a legesleggyorsabb tag, mégpedig úgy, hogy ehhez sem használ jellegtechnikát. Illetve ha valamilyen ok miatt ennek nem veszi hasznát, képes akár *önmagát is kilőni* Mavokoday íjával.